মার্কিন যুক্তরাষ্ট্র ও তার মিত্রদের কাছে গণতন্ত্র প্রতিষ্ঠা,জনগণের জানমাল রক্ষা ও তাদের মৌলিক মানবিক অধিকারকে সুরক্ষা দেয়াটি গুরুত্বপূর্ণ নয়। তাদের কাছে যা গুরুত্বপূর্ণ তা হলো তাদের তথাকথিত পবিত্র জাতীয় স্বার্থকে হেফাজত করা। মার্কিন প্রশাসন ও তার মিত্রগণ সে বিষয়টি গোপনও রাখেনি। সামরিক ক্যু’কে ক্যু না বলার পিছনে কারণও তারা পেশ করেছে। সাংবাদিকের এক প্রশ্নের জবাবে মার্কিন স্টেট ডিপার্টমেন্টের মুখপাত্র বলেছেন,“মিশরে সামরিক বাহিনীর ক্ষমতা দখলকে সামরিক অভ্যুত্থান বললে তাদের পবিত্র জাতীয় স্বার্থ বিপদে পড়বে।সেটি প্রকাশ করায় তারা আইনগত ভাবে বাধ্যও নয়।” কারণটি সুস্পষ্ট। সামরিক ক্যু’কে ক্যু বললে মিশর নিজেদের চাকর বাকর পালতে মার্কিন সরকার যে বছরে ১৩০০ মিলিয়ন ডলার ব্যয় করছে সেটি বন্ধ করতে হবে। তাতে বিপদে পড়বে মধ্যপ্রাচ্যে মার্কিনীদের জাতীয় স্বার্থ। মার্কিন শাসনতন্ত্রে সামরিক অভ্যুত্থানের নায়কদের সাহায্য দেয়ার কোন বিধান নেই। সেটি চালু রাখতে হলে তখন তাদের শাসনতন্ত্র পাল্টাতে হবে। ফলে পবিত্র জাতীয় স্বার্থ রক্ষার দোহাই দিয়েই তারা সত্য কথাটি বলতে রাজী নয়। রাজী নয় সামরিক বাহিনীর উপর থেকে সমর্থণ প্রত্যাহার করতে।বরং বাস্তবতা হলো,এ সামরিক অভ্যুত্থানাটি তাদের জন্য আনন্দময় উৎসবের কারণ গণ্য হচ্ছে। উৎসবমুখর সে তৃপ্তি নিয়েই তারা সামরিক জান্তাদের সর্বপ্রকার সাহায্যও দিচ্ছে। একই রূপ জাতীয় স্বার্থের দোহাই দিয়ে ১৯৭৩ সালে চিলিতে নির্বাচিত প্রেসেডেন্ট এ্যালেন্দের বিরুদ্ধে জেনারেল পিনোশে’র অভ্যুত্থানকে সামরিক অভ্যুত্থান বলেনি। ক্যু বলেনি ২০০৯ সালে হন্ডুরাসে অনুষ্ঠিত সামরিক ক্যু’কেও।এসবই মার্কিন সাম্রাজ্যবাদের সাম্প্রতিক ইতিহাস।